- ગાંધીનગરના પાટનગર યોજના વિભાગ દ્વારા રસપ્રદ સર્વે - નળને રીપેર કરવા ઉપરાંત યોગ્ય રીતે બંધ કરવાની ટેવ પણ આપણને જળસંકટમાંથી ઉગારી શકશે ગાંધીનગર, તા.26 એપ્રિલ 2018, ગુરુવાર 'જળ એ જ જીવન'આ સુત્ર વર્ષોથી ચાલ્યું આવે છે એટલુ જ નહીં, આજના હાઇટેક અને સોસ્યલ મિડિયાના યુગમાં પાણી બચાવવા અને પાણીનો યોગ્ય અને વિવેકપુર્વક ઉપયોગ કરવા માટે ઘણા મેસેજ તથા ક્લિપ વાયરલ થાય છે પરંતું ખોટીરીતે વહીજતું પાણી અટકાવવા માટેની તસ્દી લેવાતી નતી જેના કારણે શિક્ષિત કહેવાતા ગાંધીનગરમાં પણ દરરોજ લાખ્ખો લીટર પાણીનો વેડફાટ થાય છે. એક સર્વે પ્રમાણે એક ટપકતા નળથી દર સેકન્ડે એક ટીંપુ બરબાદ થાય તો મહિને ૭૬૦ લીટર જ્યારે વાર્ષિક અંદાજે ૪૬ હજાર લીટર પાણી વેડફાઇ જાય છે. કુદરતી આપેલા પાણીનું આપણે વૈજ્ઞાાનિક નામ બનાવી દીધુ પણ વિજ્ઞાાન આજની તારીખે પણ માનવના ઉપયોગી જળ બનાવી શક્તુ નથી.જળ બનાવી નહીં શક્તા આપડે હવે જળ બચાવવાનો વારો આવ્યો છે ત્યારે આપણી નાની-નાની બેદરકારી અને નિષ્કાળજીને કારણે સેંકડો અને હજ્જારો લીટર પાણી વેડફાઇ જતું હોય છે તે આપણને ખ્યાલ પણ નથી હોતો તે ખુબ જ દુઃખની વાત છે. એક બાજુ જ્યારે સમગ્ર ગુજરાત ઉપર જળસંકટની તલવાર લટકી રહી છે તો ત્યારે માથાદીઠ વપરાશમાં એશીયામાં સૌથી પ્રથમ ગાંધીનગર શહેરમાં પાણીનો વિવેકપુર્વક ઉપયોગ થાય તે ખુબ જ જરૃરી છે ત્યારે આ શિક્ષત અને કહેવાતા સંસ્કૃત નગરમાં રહેતા નગરજનો સમાન્ય સમસ્યાથી લઇને મોટા પ્રશ્નો માટે સરકાર અને તંત્રને જવાબદાર ગણતી હોય છે અને નાની-નાની વાતોમાં પણ તંત્ર ઉપર પસ્તાળ પાડતી હોય છે ત્યારે હવે સરકારી તંત્રએ આ શિક્ષત નગરના નાગરિકોને પાણી બચાવવા માટે ટકોર કે વિનંતી કરવાના દિવસો આવ્યા છે. ગાંધીનગરમાં પાણી વિતરણની જવાબદારી સંભાળતા પાટનગર યોજના વિભાગ દ્વારા એક રસપ્રદ સર્વે કર્યો છે. તેમના મતે એક ટપકતા નળથી દર સેકન્ડે એક ટીપું બરબાદ થાય તો દર મહિને અંદાજે ૭૬૦ લીટર પાણી નકામું જ વેડફાઇ જાય છે તે જ રીતે નળ યોગ્યરીતે બંધ નહીં કરવાને કારણે વાર્ષિક અંદાજે ૪૬ હજાર લીટર પાણી વેડફાઇ જાય છે. તેથી જ્યાં પાણી લીકેજ હોય, બહારની બાજુએ આવેલા ચોકડીના નળ સતત ચાલુ રહેતા હોય તો ક્યાંક નળ જ હોતા નથી. આ અંગે સતર્કતા રાખી ગાંધીનગરના તમામ સુશિક્ષત નાગરિકોને જનહિતાર્થે પાણીનો વેડફાટ નહીં કરવા પણ તંત્રએ અપીલ કરી છે. ત્યારે આપણી જવાબદારી સમજીને પણ આ જળસંકટની સ્થિતિમાં નળ રીપેર કરવા ઉપરાંત યોગ્ય રીતે નળ બંધ કરવાની ટેવ પાડીએ તો પણ આ જળસંકટની સ્થિતિમાંથી ઉગરી શકાય તેમ છે.